Г1урусазул пачалихъалде данде  рахъине бат1и бат1иял рахъаздасан кьаби щвезабизе г1уц1ун бук1ана рагъулал къокъаби жидер щибазул амирги вищараб.Саг1идил буюрухъалда гъоркь рук1ана 500 г1анасев чи, Гьоц1алъа Айдемирил Джамалида гъоркь  2000 рагъухъан,Гъогъолъаса Муртаза Г1алида гъоркь 600 рагъухъан. Ва гьел гурелги цогидалги къокъаби рук1ана.Гьезул рагъулаб х1алт1аби цебе унел рук1ана хиса-басиялдалъун ва  бергьунаго.Грузиялъул г1орхъода баг1аразул къокъа  щущахъе биххизе гьаби (сентябрь 1920 сон),Гьарак1униб г1уцараб къокъа  гъури(октябрь 1920 сон),революционияб дисциплина ч1ван гъурун рай Ботлих росулъ(ноябрь 1920 сон),гьел рук1ана ч1ах1иял рагъулаб гьужум г1урусазул пачалихъалде данде рахъаразул.Амма  хадусел цадахъ гьабулел х1алт1аби данде ккун  гут1иялъ ва  цолъи дагьлъиялъ  ва  г1урусазул пачалихъалъул ч1ах1иял  г1аскарал 11 – армия абураб  болщевиказул  рач1иналдалъун  гьезул рагъулаб цебе т1ей канлъи г1адин сун ине байбихьула.г1урусазул пачалихъалде данде рахъарал рук1ана нахъе  къараллъун,лъукъарав Саг1ид Шамиль цодагьаб заманаялъ маг1аруллъиялда вук1ана ва зах1матаб куцалда нухал лъалел чаг1игун Турциялде  уна ва гьенив к1иго г1анасеб моц1алъ рагъулаб мусташфаялда (больница) вегун вук1уна сахлъизег1ан.